Datum: 21. 9. 2023

ZADEVA: POJASNILO 1 K RAZPISNI DOKUMENTACIJI ŠT. **JPE-SPV-299/23 - Elektroinštalacijska dela za obdobje dveh let**

1. **Dne 21. 9. 2023 smo prejeli vprašanje potencialnega ponudnika z naslednjo vsebino:**

»Spoštovani naročnik,

vljudno prosimo za podaljšanje roka za oddajo ponudbe za 5 dni z namenom priprave konkurenčne in pravilne ponudbe.

Zahvaljujemo se za razumevanje.

Lep pozdrav!«

Odgovor naročnika na zgornje vprašanje potencialnega ponudnika:

»Obvestilo o naročilu male vrednosti« je bilo na Portalu javnih naročil objavljeno 12. 9. 2023, rok za oddajo ponudbe je 28. 9. 2023 do 10. ure, zato naročnik meni, da roka za oddajo ponudbe ni potrebno podaljšati.

1. **Dne 21. 9. 2023 smo prejeli vprašanje potencialnega ponudnika z naslednjo vsebino:**

»Spoštovani,

v razpisni dokumentaciji zahtevate predložitev reference za izvedbo del pod DPN in imenovanje delavcev za DPN, ki imajo opravlje izpit za DPN.

Ker kot izkušeni ponudnik na področju energetike delujemo že vrsto let in smo za razpisana dela več kot kvalificirani, vas sprašujemo čemu je potrebna zahteva za DPN in vas pozivamo, da natanko navedete pri katerem inštitucijskem organu Republike Slovenije se opravlja zahtevani izpit za DPN in s katerim zakonskim predpisom je tovrstni izpit urejen oziroma predpisan?

Po našem vedenju zahtevani izpit ni zakonsko določen niti ustrezno reguliran s strani pristojnih inštitucija, zato je takšna zahteva v razpisni dokumentaciji protizakonita in v nasprotju z načeli javnonaročniške zakonodaje.

Naročnika pozivamo, da odgovori na zastavljeno vprašanje in hrati z odgovorom spremeni razpisno dokumentacijo do te mere, da se briše zahteva po kakršnem koli dokazovanju DPN iz zgoraj navedenih razlogov.

V kolikor naročnik razpisne dokumentacije ne bo ustrezno korigiral bomo primorani vložiti revizijski zahtevek.

S spoštovanjem.«

Odgovor naročnika na zgornje vprašanje potencialnega ponudnika:

Zahteva za delo pod pogoji dela pod napetostjo (DPN), izhaja iz dejstva, da imamo pri delovnih procesih v podjetju (na lokacijah naročnika Verovškova ulica 62, Verovškova ulica 70 in Toplarniška ulica 19, vse v Ljubljani) veliko elektroenergetsko postrojenje, od katerega je odvisna celotna proizvodnja. Ker pogosto ne moremo zagotoviti izklopa specifične elektroenergetske naprave ter s tem zagotoviti varnostnim ukrepom oz. varnosti delavca, smo primorani delo izvesti v skladu s pogoji DPN oz. v skladu s »Pravilnik o varstvu pri delu pred nevarnostjo električnega toka (Uradni list RS, št. 29/92, 56/99 – ZVZD in 43/11 – ZVZD-1)«.

Naročnik zato upravičeno zahteva od vseh potencialnih ponudnikov, da v ponudbi predložijo ustrezna zahtevana dokazila, iz katerih bo jasno razvidno, da lahko ponudbeni izvajalec fizično izvede dela DPN. Naročnik je preveril, kdo vse izdaja taka potrdila in na spletni strani našel več izvajalcev, kot so C-G d.o.o., ICES,itd.

To pojasnilo postane sestavni del razpisne dokumentacije.

*Pojasnilo je bilo dne, 21. 9. 2023 objavljeno tudi na Portalu javnih naročil.*

Lepo pozdravljeni!

JAVNI HOLDING Ljubljana

Sektor za javna naročila